Norra keskpank tõstis neljapäeval baasintressi veerandi protsendipunkti võrra, märkides, et see on vajalik inflatsiooni ohjeldamiseks.
Norra keskpank tõstis baasintressi
Norra keskpank tõstis baasintressi
Norges Banki teatel on hinnakasv järsult kiirenenud ja tõusnud novembris 6,5 protsendi tasemele, mis on eesmärgist märkimisväärselt rohkem. Intressimäärasid tõsteti 0,25 protsendipunkti võrra 2,75 protsendini.
USA Föderaalreserv ja Šveitsi keskpank olid eelnevalt tõstnud baasintressi poole protsendipunkti võrra. Neljapäeval oodatakse baasintressi tõstmist poole punkti võrra ka Euroopa Keskpangalt (ECB) ja Inglismaa Pangalt.
Norra keskpank märkis, et ehkki majandusel läheb hästi, on selle kasvutempo aeglustunud ja hinnakasv on vähendanud elanike ostujõudu.
Baasintressi tõstetakse tuleva aasta esimeses kvartalis ilmselt veel, lisas keskpank.